ดาวเคราะห์ยักษ์ 121 ดวงอาจมีดวงจันทร์ที่อยู่ได้
Credit : NASA GSFC: JAY FRIEDLANDER AND BRITT GRISWOLD,การค้นหาดาวเคราะห์คล้ายโลกเป็นเป้าหมายสำคัญในการแสวงหาสิ่งมีชีวิต เพราะดาวเคราะห์บางดวงมีลักษณะทางธรณีวิทยาและชั้นบรรยากาศคล้ายกับโลก ซึ่งตั้งแต่ที่องค์การบริหารการบินและอวกาศแห่งชาติสหรัฐอเมริกาหรือองค์การนาซา เปิดตัวกล้อง โทรทรรศน์เคปเลอร์ (Kepler telescope) ในปี พ.ศ.2552 เพื่อทำภารกิจหลักตามหาดาวเคราะห์ที่อยู่ในโซนที่สิ่งมีชีวิตจะอาศัยอยู่ได้ ตอนนี้มีการระบุว่าพบดาวเคราะห์นอกระบบสุริยะนับพันดวงแล้ว,นักฟิสิกส์ดาราศาสตร์ด้านดาวเคราะห์จากศูนย์ชีวดาราศาสตร์โลกทางเลือกแห่งมหาวิทยาลัยแคลิฟอร์เนียริเวอร์ไซด์ ในสหรัฐอเมริกา และมหาวิทยาลัยเซาเธิร์น ควีนส์แลนด์ ในออสเตรเลีย เผยว่านอกจากดาวเคราะห์คล้ายโลกที่ต้องตามหา ยังมีดวงจันทร์บางดวงที่มีศักยภาพในการดำรงอยู่ของสิ่งมีชีวิตเช่นกันที่เรียกว่าเอ็กโซมูนส์ (exomoons) หรือดวงจันทร์นอกระบบสุริยะ ที่อาจเอื้อต่อสิ่งมีชีวิตให้อาศัยอยู่ได้อย่างยั่งยืน ทั้งนี้ ปัจจุบันมีดวงจันทร์จำนวน 175 ดวงที่โคจรรอบดาวเคราะห์ 8 ดวงในระบบสุริยะของเรา แต่ดวงจันทร์ที่นักดาราศาสตร์พุ่งความสนใจก็คือดวงจันทร์บริวารของดาวเสาร์และดาวพฤหัสบดี,ล่าสุด ทีมนักดาราศาสตร์ระบุพบดาวเคราะห์ยักษ์จำนวน 121 ดวง มีวงโคจรอยู่ภายในโซนที่สิ่งมีชีวิตน่าจะอยู่อาศัยได้ และสันนิษฐานว่าดวงจันทร์นอกระบบสุริยะที่เป็นดาวบริวารของดาวเคราะห์ยักษ์ 121 ดวงนั้น อาจมีสภาพแวดล้อมที่ดีสำหรับสิ่งมีชีวิต และบางทีอาจจะดียิ่งกว่าโลก นั่นเป็นเพราะดวงจันทร์เหล่านี้ได้รับพลังงานจากดาวฤกษ์ในระบบสุริยะของตน รวมถึงรังสีที่สะท้อนจากดาวเคราะห์แม่ของดวงจันทร์นั้นเอง.
การค้นหาดาวเคราะห์คล้ายโลกเป็นเป้าหมายสำคัญในการแสวงหาสิ่งมีชีวิต เพราะดาวเคราะห์บางดวงมีลักษณะทางธรณีวิทยาและชั้นบรรยากาศคล้ายกับโลก ซึ่งตั้งแต่ที่องค์การบริหารการบินและอวกาศแห่งชาติ
ดาวเคราะห์,นักฟิสิกส์,ดาราศาสตร์,องค์การนาซา,โลกโศภิน,การศึกษา